proxectonos/corpus_dominio_legal_administrativo_tmp huggingface dataset:
ORDE do 15 de xuño de 2005 pola que se fixan as retribucións dos recadadores de zona.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/07/2005

No punto 4º do artigo 29 do Decreto 51/2000, do 25 de febreiro, polo que se establece a organización recadatoria da Xunta de Galicia e o Estatuto dos recadadores de zona, establécese que a Consellería de Economía e Facenda poderá revisar as retribucións dos recadadores de zona cando as circunstancias o aconsellen, en función tanto do número de documentos e o volume de débeda cargada á zona como dos gastos dela e as súas circunstancias obxectivas.
Por isto, producidas esas circunstancias, formúlase a revisión destas.
En consecuencia, en uso da autorización contida na disposición derradeira primeira do citado decreto,
DISPOÑO:
Artigo 1º
As retribucións dos recadadores de zona serán as que resulten de aplicar sobre a suma dos ingresos que sexan imputables en cada exercicio a cada zona e que corresponden a providencias de constrinximento cun importe cargado que non exceda de 500.000 euros as seguintes porcentaxes:
De 0 euros a 600.000 euros o20%.
De 600.000,01 euros a 1.200.000 euros o15%.
De 1.200.000,01 euros a 2.100.000 euros o10%.
De 2.100.000,01 euros a 2.400.000 euros o5%.
De 2.400.000,01 euros a 3.000.000 de euros o4%.
De 3.000.000,01 euros a 3.600.000 euros o3%.
De 3.600.000,01 euros a 4.200.000 euros o2%.
A partir de 4.200.000,01 euros o1%.
Artigo 2º
Nas providencias de constrinximento cun importe cargado que exceda 500.000 euros, a retribución dos recadadores establecerase por cada valor aplicándolles aos ingresos que obteñan a porcentaxe do 1%.
Artigo 3º
Fíxase no 1% a porcentaxe que se satisfará sobre o total recadado en período executivo no suposto de recompensas especiais a que se refire o artigo 33.1º do Decreto 51/2000, do 25 de febreiro.
Artigo 4º
As retribucións a que se refiren os artigos anteriores non inclúen o imposto sobre o valor engadido.
Disposición transitoria
A presente orde producirá efectos sobre a xestión recadatoria a que se refire o parágrafo segundo do número 1 do artigo 30 do citado Decreto 51/2000, do 25 de febreiro, que se produza a partir do día primeiro do mes seguinte ao da súa entrada en vigor.
Disposición derrogatoria
Queda derrogada a Orde do 21 de setembro de 2001, pola que se fixan as retribucións que percibirán os recadadores de zona.
Disposición derradeira
A presente orde entrará en vigor o día seguinte ao da súa publicación.
Santiago de Compostela, 15 de xuño de 2005.
José Antonio Orza Fernández
Conselleiro de Economía e Facenda
RESOLUCIÓN do 11 de agosto de 2005 pola que se dispón o cese de Gumersindo Guinarte Cabada como vicevaledor terceiro do Valedor do Pobo.
VALEDOR DO POBO — II. AUTORIDADES E PERSOAL — 12/08/2005

En cumprimento do establecido no artigo 9 da Lei 6/1984, do 5 de xuño, do Valedor do Pobo, modificado pola Lei 3/1994, do 18 de xullo,
DISPOÑO:
Que cese como vicevaledor terceiro do Valedor do Pobo Gumersindo Guinarte Cabada, por pasar a outro destino e agradecéndolle os servizos prestados.
Santiago de Compostela, 11 de agosto de 2005.
P.D.
Olga García Agra
Vicevaledora segunda
RESOLUCIÓN do 7 de xuño de 2005 que modifica a Resolución do 26 de agosto de 2003 que publicaba a relación de postos de traballo de persoal funcionario e laboral de administración e servizos desta universidade.
UNIVERSIDADE DA CORUÑA — III. OUTRAS DISPOSICIÓNS — 05/07/2005

Despois de que o Consello de Goberno establecese, na súa reunión do día 31 de maio de 2005, a modificación, a creación e a supresión da relación de postos de traballo de persoal funcionario e laboral de administración e servizos desta universidade, e unha vez que o Consello Social emitise o informe favorable, e para lle dar cumprimento ao previsto 15.3º e 15.1º d) da Lei 30/1984, do 2 de agosto, de medidas para a reforma da función pública, no uso das atribucións que lle confire a normativa vixente, esta reitoría
RESOLVE:
Publicar a creación, a supresión e a modificación da relación de postos de traballo de persoal funcionario e laboral da administración e servizos da Universidade da Coruña, que se recolle no anexo a esta resolución.
A Coruña, 8 de xuño de 2005.
José María Barja Pérez
Reitor da Universidade da Coruña
DECRETO 301/2005, do 11 de agosto, polo que se nomea secretario xeral de Relacións Institucionais da Vicepresidencia da Igualdade e do Benestar a Antón Losada Trabada.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral de Relacións Institucionais da Vicepresidencia da Igualdade e do Benestar a Antón Losada Trabada.
Santiago de Compostela, once de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 16 de xuño de 2005, da Dirección Xeral de Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transportes de mercadorías, transitario e almacenista-distribuidor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/07/2005

Advertido erro na Resolución do 16 de xuño de 2005, da Dirección Xeral de Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transportes de mer
cadorías, transitario e almacenista-distribuidor, publicada no Diario Oficial de Galicia, do 27 de xuño de 2005, cómpre facer a seguinte corrección:
Na páxina 11.301, na base quinta, punto tres, onde di: «Os exercicios terán lugar o día 10 de setembro...»; debe dicir: «Os exercicios terán lugar o día 5 de novembro...».
CORRECCIÓN de erros.-Decreto 159/2005, do 2 de xuño, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 04/07/2005

Advertidos erros no citado decreto, publicado no DOG nº 115, do 16 de xuño de 2005, cómpre facer as oportunas correccións:
* Na páxina 10.501, no artigo 1º, onde di: «As tarifas recollidas nos anexos III e IV serán aplicables, respectivamente, pola Fundación Pública Instituto Galego de Oftalmoloxía e pola Fundación Pública Urxencias Sanitarias de Galicia-061.», debe dicir: «4. As tarifas recollidas nos anexos III e IV serán aplicables, respectivamente, pola Fundación Pública Instituto Galego de Oftalmoloxía e pola Fundación Pública Urxencias Sanitarias de Galicia-061.».
* Na páxina 10.507, onde di:
NVB-5 FU
NVB-5 FU ic a
Vinorelbina e 5 fluorouracilo en infusión continua
NVB a
Vinorelbina
Debe dicir:
NVB-5 FU
NVB-5 FU ic a
Vinorelbina e 5 fluorouracilo en infusión continua
NVB a
Vinorelbina
* Na páxina 10.507, onde di:
PP-VP 16
PP-VP 16 a
Carboplatino e topósido
Debe dicir:
PP-VP 16
PP-VP 16 a
Carboplatino e etopósido
* Na páxina 10.507, onde di:
PP-NVB-XEM
PP-NVB-XEM a
Carboplatino, inorelbina e xemcitabina
NVB-XEM a
Vinorelbina e xemcitabina
Debe dicir:
PP-NVB-XEM
PP-NVB-XEM a
Carboplatino, vinorelbina e xemcitabina
NVB-XEM a
Vinorelbina e xemcitabina
* Na páxina 10.510, onde di:
Cadro de tarifas de radioterapia:
Especialidade
Procedemento
Tarifa
Nivel I
1.100,99
Con acelerador lineal
Nivel II
1.388,62
Nivel III
2.189,14
Nivel IV
2.425,89
Nivel I
627,00
Con bomba de cobalto
Nivel II
814,16
Nivel III
1.262,25
Braquiterapia
872,92
Radioterapia superficial
394,91
Irradiación de produtos hematolóxicos
10,62
Debe dicir:
Cadro de tarifas de radioterapia:
Nivel I
1.100,99
Con acelerador lineal
Nivel II
1.388,62
Nivel III
2.189,14
Nivel IV
2.425,89
Nivel I
627,00
Con bomba de cobalto
Nivel II
814,16
Nivel III
1.262,25
Braquiterapia
872,92
Radioterapia superficial
394,91
Irradiación de produtos hematolóxicos
10,62
ORDE do 2 de xuño de 2005 pola que se lle autoriza a ampliación de dúas unidades de educación infantil ao centro privado Galaxia, de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/07/2005

Examinado o expediente presentado polo centro privado Galaxia, de Ribeira (A Coruña), no cal solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación de dúas unidades de educación infantil ao centro privado Galaxia, de Ribeira (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpor recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario
Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 2 de xuño de 2005.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ribeira.
Localidade: Ribeira.
Enderezo: rúa Estatuto, s/n (polígono Abesadas).
Denominación: centro privado Galaxia.
Titular: Colegio Galaxia, S.L.
Código do centro: 15014520.
Nivel: educación infantil.
Unidades de que constaba: 4.
Unidades novas autorizadas: 2.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria:
8 unidades de educación secundaria obrigatoria.
4 unidades de bacharelato das modalidades de ciencias da natureza e da saúde e humanidades e ciencias sociais.
RESOLUCIÓN do 28 de xuño de 2005, da Dirección Xeral de Administración Local, pola que se exime o consorcio urbanístico Barro-Meis da obriga de manter os postos propios de funcionarios de Administración local con habilitación de carácter nacional.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 07/07/2005

A Xunta de Goberno do consorcio urbanístico Barro-Meis adoptou o acordo de solicitar a exención do mantemento de postos propios reservados a funcionarios de Administración local con habilitación de carácter nacional, de conformidade co establecido na disposición adicional primeira dos seus estatutos.
Na súa virtude, a Dirección Xeral de Administración Local, en aplicación do establecido no artigo 4 do Real decreto 1732/1994, do 29 de xullo, modificado polo Decreto 834/2003, do 27 de xuño, e no uso das facultades que lle confire o artigo 13 bis da Lei 4/1988, do 26 de maio, da función pública de Galicia, e a Orde do 12 de febreiro de 2003 sobre delegación de competencias, modificada pola Orde do 31 de outubro de 2003,
RESOLVE:
Primeiro.-Eximir o consorcio urbanístico Barro-Meis da obriga de manter os postos de secretaría, intervención e tesouraría, reservados a funcionarios de Administración local con habilitación de carácter nacional.
Segundo.-As funcións reservadas aos citados postos serán exercidas na forma prevista no artigo 26.3º da Lei 7/1985, do 2 de abril, reguladora das bases de réxime local, pola Deputación Provincial de Pontevedra, segundo o establecido no artigo 5 do Real decreto 1732/1994, do 29 de xullo.
Contra esta resolución, que pon fin á vía administrativa, poderase interpoñer recurso potestativo de reposición perante a Consellería de Xustiza, Interior e Administración Local no prazo dun mes contado desde o día seguinte ao da súa publicación de conformidade co establecido na Lei 30/1992, do 26 de novembro, ou poderá impugnarse directamente perante a xurisdición contencioso-administrativa, no prazo de dous meses contados desde a mesma data, segundo o disposto no artigo 46 en relación co 14 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de xuño de 2005.
P.D. (Orde 12-2-2003 modif. pola do 31 de outubro)
Alfonso Rueda de Valenzuela
Director xeral de Administración Local
DECRETO 302/2005, do 11 de agosto, polo que se nomea secretario xeral da Presidencia a Gumersindo Guinarte Cabada.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

Aprobado o Decreto 231/2005, do 11 de agosto, polo que se establecen os centros directivos dependentes da Presidencia da Xunta de Galicia, tendo en conta o disposto no artigo 4, alínea 13º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral da Presidencia a Gumersindo Guinarte Cabada.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 303/2005, do 11 de agosto, polo que se nomea secretario xeral de Comunicación a Juan Fernando Salgado García.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

Aprobado o Decreto 231/2005, do 11 de agosto, polo que se establecen os centros directivos dependentes da Presidencia da Xunta de Galicia, tendo en conta o disposto no artigo 4, alínea 13º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral de Comunicación a Juan Fernando Salgado García.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 10 de xuño de 2005 pola que se ordena a publicación do acordo do Consello da Xunta de Galicia do 9 de xuño de 2005, polo que se declara festa de Galicia de interese turístico na provincia da Coruña a Festa da Dorna de Ribeira.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/07/2005

O Consello da Xunta de Galicia, na súa reunión do día 9 de xuño de 2005, adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia da Coruña a Festa da Dorna de Ribeira, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 13 de xuño de 2005.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 10 de xuño de 2005 pola que se ordena a publicación do acordo do Consello da Xunta de Galicia do 9 de xuño de 2005, polo que se declara festa de Galicia de interese turístico na provincia de Pontevedra a Festa da Lamprea de Arbo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/07/2005

O Consello da Xunta de Galicia, na súa reunión do día 9 de xuño de 2005, adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Pontevedra a Festa da Lamprea de Arbo, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 13 de xuño de 2005.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 10 de xuño de 2005 pola que se ordena a publicación do acordo do Consello da Xunta de Galicia do 9 de xuño de 2005, polo que se declara festa de Galicia de interese turístico na provincia de Pontevedra a Festa das Danzas Ancestrais de Cangas.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/07/2005

O Consello da Xunta de Galicia, na súa reunión do día 9 de xuño de 2005, adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Pontevedra a Festa das Danzas Ancestrais de Cangas, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 13 de xuño de 2005.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 1 de xullo de 2005 pola que se lle dá publicidade ao acordo do tribunal encargado de avaliar as probas para a obtención e renovación do Certificado CE de conselleiro de seguridade, convocadas por resolución da Dirección Xeral de Transportes, do 10 de marzo de 2005, pola que se elevan a definitivas as relacións provisionais de admitidos e excluídos e se fixan os horarios dos exercicios.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/07/2005

En cumprimento do establecido na Resolución do 10 de marzo de 2005, pola que se convocan probas para a obtención e renovación do certificado CE de conselleiros de seguridade para o transporte de mercadorías perigosas por estrada e ferrocarril, este tribunal
ACORDOU:
Primeiro.-Elevar a definitivas e anunciar a exposición pública das listas definitivas de admitidos e excluídos, de conformidade coa base quinta, punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e Vivenda, servizos provinciais de Transportes e nas delegacións provinciais da devandita consellería.
Segundo.-Os horarios dos exercicios quedan establecidos do seguinte xeito:
Obtención certificado
Renovación certificado
* Modalidade por estrada
Todas as clases
9.30 h. Porta 2
10.00 h. Porta 1
Clase 1
9.30 h. Porta 3
10.00 h. Porta 4
Clase 2
11.30 h. Porta 2
12.00 h. Porta 1
Clase 7
16.30 h. Porta 3
------
Clase 3 e máis
18.30 h. Porta 2
19.00 h. Porta 1
Mater Líqu.UN
1202-1203 e 1223
16.30 h. Porta 2
17.00 h. Porta 1
Obtención certificado
Renovación certificado
* Modalidade por ferrocarril:
Todas as clases
11.30 h. Porta 3
12.00 h. Porta 4
Clase 1
------
------
Clase 2
------
------
Clase 7
------
------
Clase 3 e máis
------
------
Mat. Líqu.
Nº 1202-1203-1223
------
------
Santiago de Compostela, 1 de xullo de 2005.
David González Coalla
Presidente do tribunal
DECRETO 304/2005, do 11 de agosto, polo que se nomea secretario xeral da Consellería de Presidencia, Administracións Públicas e Xustiza a Francisco Carballal Lugrís.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral da Consellería de Presidencia, Administracións Públicas e Xustiza a Francisco Carballal Lugrís.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 305/2005, do 11 de agosto, polo que se nomea director xeral da Función Pública a José Rodríguez González.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo director xeral da Función Pública a José Rodríguez González.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 190/2005, do 23 de xuño, polo que se declara a urxente ocupación, para efectos de expropiación forzosa, polo Concello de Salvaterra de Miño, dos bens e dereitos necesarios para a realización das obras do proxecto de acondicionamento na muralla norte da fortaleza de Salvaterra de Miño.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 06/07/2005

O Concello de Salvaterra de Miño en sesión celebrada o día vinte e seis de xaneiro de dous mil cinco, aprobou o proxecto de acondicionamento na muralla norte da fortaleza de Salvaterra de Miño e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitados informes á Dirección Xeral de Urbanismo da Consellería de Política Territorial, Obras Públicas e Vivenda, e á Dirección Xeral de Patrimonio Cultural da Consellería de Cultura, Comunicación Social e Turismo, estes foron emitidos favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a actuación é necesaria debido ao mal estado de conservación da mura
lla, co conseguinte perigo de desprendemento de pedras que puidesen causar danos persoais, e posibilitando ademais o adecentando e limpeza, evitando focos de infección e posibles incendios, que poderían facer perigar as vivendas lindantes; así mesmo estase a producir a desaparición das pedras propias da antigua muralla, o que supón unha perda do patrimonio histórico artístico, polo que o proxecto evitaría a grave deterioración que se está a producir.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día vinte e tres de xuño de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, é declarada a urxente ocupación, polo Concello de Salvaterra de Miño para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento na muralla norte da fortaleza de Salvaterra de Miño, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e tres de xuño de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 30 de xuño de 2005 pola que se modifica a Orde do 7 de decembro de 2004 pola que se particulariza para o exercicio orzamentario 2005 o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos produtos da pesca, o marisqueo e a acuicultura, tramitada como expediente anticipado de gasto.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 06/07/2005

A Orde do 7 de decembro de 2004 pola que se particulariza para o exercicio orzamentario 2005 o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos produtos da pesca, o marisqueo e a acuicultura, foi tramitada como expediente anticipado de gasto, para axilizar a presentación de solicitudes.
Coa aprobación definitiva dos orzamento anuais, as sucesivas reprogramacións dos fondos estruturais do IFOP levaron a sucesivas incorporación e xeración de novos fondos que fan que os límites orzamentarios varíen positivamente.
Convocatorias anteriores destas liñas de axudas mostran que sempre se presenta un número superior de solicitantes aos que, de acordo cos orzamentos vixentes, se poden atender.
Tendo en conta o especial dinamismo deste sector, cómpre incrementar os orzamentos para continuar co desenvolvemento destas empresas altamente xeradoras de emprego, e continuar a selección dos proxectos completos de acordo cos baremos establecidos.
Por todo o exposto e, no uso das facultades que me foron concedidas,
DISPOÑO:
Artigo único.-Modifícase o artigo 1º da orde mencionada, incluído un novo parágrafo terceiro co seguinte texto:
Estes importes poderán ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Disposición derradeira
Única.-Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 30 de xuño de 2005.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 189/2005, do 23 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado acondicionamento da estrada PO-401. Treito: Filgueira-límite provincia. Clave: PO/01/077.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/07/2005

Con data do 20 de xaneiro de 2003 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de trazado acondicionamento da estrada PO-401. Treito: Filgueira-límite provincia. Clave: PO/01/077.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, posto que o trazado existente é moi sinuoso, con calzada estreita e pouca visibilidade, o que representa un gran perigo para os vehículos que circulan por ela.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galiciana súa reunión do día vinte e tres de xuño de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado acondicionamento da estrada PO-401. Treito: Filgueira-límite provincia. Clave: PO/01/077.01.
Santiago de Compostela, vinte e tres de xuño de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 306/2005, do 11 de agosto, polo que se nomea director xeral de Relacións Parlamentarias a Manuel Guillermo Varela Flores.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo director xeral de Relacións Parlamentarias a Manuel Guillermo Varela Flores.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 307/2005, do 11 de agosto, polo que se nomea directora xeral de Interior a María Isabel Durántez Gil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo directora xeral de Interior a María Isabel Durántez Gil.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 308/2005, do 11 de agosto, polo que se nomea delegada provincial da Coruña da Consellería de Presidencia, Administracións Públicas e Xustiza a Est her González Saavedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo delegada provincial da Consellería de Presidencia, Administracións Públicas e Xustiza na Coruña a Esther González Saavedra.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 199/2005, do 7 de xullo, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 18/07/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º.-Noméase membro titular do Consello Económico e Social de Galicia, en representación da CIG, a Bautista Vega Tato.
Artigo 2º.-Noméase membro suplente do Consello Económico e Social de Galicia, en representación da CIG, a Manuel Currás Meira.
Santiago de Compostela, sete de xullo de dous mil cinco.
Manuel Fraga Iribarne
Presidente
DECRETO 198/2005, do 7 de xullo, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 18/07/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º.-Que cese como membro titular do Consello Económico e Social de Galicia, en representación da CIG, Manuel Currás Meira.
Artigo 2º.-Que cese como membro suplente do Consello Económico e Social de Galicia, en representación da CIG, Xurxo Cordero Novo.
Santiago de Compostela, sete de xullo de dous mil cinco.
Manuel Fraga Iribarne
Presidente
DECRETO 309/2005, do 11 de agosto, polo que se nomea delegada provincial de Lugo da Consellería de Presidencia, Administracións Públicas e Xustiza a Begoña Santos Fernández.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo delegada provincial da Consellería de Presidencia, Administracións Públicas e Xustiza en Lugo a Begoña Santos Fernández.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
ORDE do 7 de xullo de 2005 pola que se modifica a do 20 de setembro de 2001 pola que se declaran como solo contaminado os terreos afectados do polígono de Torneiros, no concello do Porriño (Pontevedra) (fase II).
CONSELLERÍA DE MEDIO AMBIENTE — III. OUTRAS DISPOSICIÓNS — 14/07/2005

Pola Orde do 20 de setembro de 2001 (DOG nº 185, do 24 de setembro) declarouse como solo contaminado os terreos afectados do polígono de Torneiros no concello do Porriño (Pontevedra) (fase II) delimitados no seu anexo, por presentar concentracións de HCH que supoñen un risco para o ambiente.
Realizados nos anos 2004 e 2005 como seguimento ambiental da zona novos estudos e análises dos terreos afectados, e á vista dos resultados obtidos e unha vez verificados, procede unha redefinición dos límites da zona potencialmente contaminada.
En virtude do disposto no artigo 27 da Lei 10/1998, do 21 de abril, de residuos e 34 da Lei 1/1983, do 22 de febreiro, reguladora da Xunta e do seu presidente, en relación co Decreto 106/2004, do 27 de maio,
RESOLVO:
Artigo único.
Redefínense as novas poligonais dos terreos que presentan concentracións de HCH que supoñen risco para o ambiente no polígono de Torneiros, concello do Porriño (Pontevedra), os cales quedarán delimitados de conformidade co anexo desta orde.
Contra esta resolución, que pon fin á via administrativa, poderase interpoñer recurso de reposición con carácter potestativo perante o conselleiro de Medio Ambiente no prazo dun mes, ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común e nos artigos 10 e 46 da Lei 29/1998, do 13 de xullo, da xurisdición contencioso-adminstrativa.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xullo de 2005.
José Manuel Barreiro Fernández
Conselleiro de Medio Ambiente
Coordenadas UTM
Huso: 29. Zona: T. Datum: European 50 (ED 50)
Índice
X
Y
1
530564,57
4667561,37
2
530586,76
4667551,46
3
530611,41
4667536,05
4
530624,76
4667537,56
5
530645,27
4667535,59
6
530671,35
4667516,70
7
530671,71
4667502,58
8
530645,12
4667501,81
9
530646,08
4667468,68
10
530672,67
4667469,44
11
530675,70
4667386,82
12
530673,06
4667385,82
13
530658,61
4667400,40
14
530647,37
4667415,69
15
530634,87
4667429,09
16
530630,22
4667441,66
17
530619,70
4667445,18
18
530599,73
4667452,72
19
530571,56
4667462,35
20
530564,15
4667458,09
21
530556,51
4667463,96
22
530554,71
4667507,26
23
530556,53
4667519,16
24
530557,37
4667532,37
ORDE do 5 de xullo de 2005 pola que se nomean novos membros do Consello Galego de Relacións Laborais, en representación da Confederación Intersindical Galega.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 15/07/2005

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, a Confederación Intersindical Galega acordou a substitución dos seus membros titulares e suplentes, da súa representación no consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estrutura orgánica da Consellería de Asuntos Sociais, Emprego e Relacións Laborais sinala que a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo 1º
Nomear membro titular do Pleno do Consello Galego de Relacións Laborais, en representación da Confederación Intersindical Galega, a Bautista Vega Tato en substitución de Antolín Alcántara Álvarez.
Artigo 2º
Nomear membro suplente do Pleno do Consello Galego de Relacións Laborais, en representación da Confederación Intersindical Galega, a Antolín Alcántara Álvarez en substitución de Ramiro Oubiña Parracho.
Santiago de Compostela, 5 de xullo de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
RESOLUCIÓN do 25 de maio de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de hostalaría.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/07/2005

Visto o expediente da revisión salarial do convenio colectivo do sector de hostalaría, que tivo entrada nesta delegación provincial o día 16-5-2005 e subscrito pola comisión paritaria do convenio o día 10-3-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido
da Lei do Estatuto dos traballadores, Real decreto 1040/1981, do 22 de maio, sobre o rexistro e o depósito de convenios colectivos de traballo, e no Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 25 de maio de 2005.
Cristina Azpilcueta González
Delegada provincial da Coruña
Acta da comisión paritaria do convenio provincial da hostalaría da Coruña
Asistentes:
* Parte social:-UGT
Manuel Cabanillas Liñayo.
Álvaro Cagigal García.
Elena Martínez López.-CC.OO.: Francisco Cousillas Chans.
* Parte empresarial:-Asociación Santiago: Juan Silva Alvite.-Asociación Coruña: Enrique Cornide Rguez.-Hospeco: Enrique Cornide Rguez.-Asociación Ferrol: Emilio Vázquez Rey.
Na Coruña o 10 de marzo de 2005, reúnese nos locais do Centro de Estudos Hostaleiros da Coruña, a comisión paritaria do convenio de referencia que toma os seguintes acordos:
1. Revisión das táboas salariais de 2004.
2. Aproba a elaboración das táboas salariais de 2005.
3. Canto á consulta formulada pola empresa Josanan, S.L., hotel Maxi, as partes integrantes da comisión paritaria manteñen posturas distantes.
DECRETO 310/2005, do 11 de agosto, polo que se nomea secretario xeral e do Patrimonio da Consellería de Economía e Facenda a Juan Hernández López.
CONSELLERÍA DE ECONOMÍA E FACENDA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo secretario xeral e do Patrimonio da Consellería de Economía e Facenda a Juan Hernández López.
Santiago de Compostela, once de agosto de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 311/2005, do 11 de agosto, polo que se nomea director xeral de Urbanismo a Ramón Saúl Lueje Espina.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día once de agosto de dous mil cinco,
Nomeo director xeral de Urbanismo a Ramón Saúl Lueje Espina.
Santiago de Compostela, once de agosto de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
CORRECCIÓN de erros.-Resolución do 30 de maio de 2005, da Dirección Xeral de Tecnoloxía e Desenvolvemento Sectorial, pola que se lle dá publicidade ao convenio de colaboración entre a Consellería de Innovación, Industria e Comercio e as entidades colaboradoras para a promoción do acceso empresarial á Sociedade da Información en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/07/2005

Advertido erro na antedita orde publicada no DOG nº 107, do 6 de xuño de 2005, cómpre facer as seguintes correcións:
Na páxina 9.749, onde di: «Doutra parte:
Antonio Portela Álvarez, en calidade de conselleiro delegado da empresa Comunitel Global, S.A., facultado para a sinatura do presente documento.
Antonio Fernández Armas, en calidade de director da división de empresas da empresa R Cable y Telecomunicaciones Galicia, S.A., facultado para a sinatura do presente documento».
Debe dicir: «Doutra parte:
José Antonio Delgado Arce, en calidade de director de goberno e sector institucións da empresa Comunitel Global, S.A., facultado para a sinatura do presente documento.
Arturo Dopico Pérez, en calidade de director xeral da empresa R Cable y Telecomunicaciones Galicia, S.A., facultado para a sinatura do presente documento».
Na paxina 9.757, nas sinaturas, onde di: «Antonio Portela Álvarez», debe dicir: «José Antonio Delgado Arce», e onde di: «Antonio Fernández Armas», debe dicir: «Arturo Dopico Pérez».
CONSELLERÍA DE POLÍTICA AGROALIMENTARIA E
DESENVOLVEMENTO RURAL